Diari Oficial de la Generalitat Valenciana


Sumari del DOGV 9206, del 02-11-2021 (2021/10536)

RESOLUCIÓ de 5 d'octubre de 2021, de la Conselleria d'Educació, Cultura i Esport, per la qual s'actualitza l'autorització del centre docent estranger Escuela La Travesía, de la Canyada - Paterna.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10822


Data del document
:   05-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 d'octubre de 2021, de la Conselleria d'Educació, Cultura i Esport, per la qual s'actualitza l'autorització del centre docent estranger Escuela La Travesía, de la Canyada - Paterna. [2021/10010]  
Antecedents de fet  
Primer. Mitjançant Resolució, de 26 de març de 2019, de la Conselleria d'Educació, Investigació, Cultura i Esport, es va autoritzar l'obertura i funcionament del centre docent estranger Escuela La Travesía amb número de codi 55909310, de la Canyada- Paterna, per a la impartició dels ensenyaments del sistema educatiu britànic, d'acord amb el certificat de la Fundació British Council, fins a juny de 2020:  
  
- Des de Nursery (3 a 4 anys) fins al curs Year 6 (10 a 11 anys) amb capacitat màxima per a 100 alumnes.  
Segon. Amb data 11 de juny de 2021, la titularitat del centre presenta un certificat actualitzat de la Fundació British Council per a impartir els mateixos ensenyaments ja autoritzats amb el mateix nombre d'alumnes i amb una vigència fins al 26 de febrer de 2025.  
Tercer. El centre presenta juntament amb la sol·licitud declaració responsable de no haver realitzat obres en el centre, per la qual cosa no és preceptiu sol·licitar informe a la Unitat Tècnica de la Direcció Territorial d'aquesta Conselleria a València.  
No obstant això, el centre manifesta que sí que hi ha hagut variació en la relació del professorat, per la qual cosa s'ha procedit a sol·licitar informe a la Inspecció d'Educació de l'esmentada direcció territorial.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de tindre els requisits que per a la creació de centres docents i la validesa oficial plena dels seus ensenyaments exigisca la legislació dels països d'acord amb el sistema educatiu dels quals pretenguen impartir aquests.  
El centre aporta certificat actualitzat de la Fundació British Council, de 7 de juny de 2021, pel qual estableix que «el centre compleix els requisits de l'article 5, número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Nursery (de 3 a 4 anys d'edat) a Year 6 (de 10 a 11 anys d'edat), i aquests grups d'edat són els definits pel Currículum Nacional d'Anglaterra. La inspecció estima que, pel seu personal i instal·lacions, el centre té capacitat per a acollir 100 alumnes».  
3r. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
Atés que el centre imparteix ensenyaments obligatoris del sistema educatiu espanyol i ha modificat la relació del seu professorat, se sol·licita informe a la Inspecció d'Educació, la qual emet informe favorable, amb data 8 de setembre de 2021.  
  
De conformitat amb el que s'ha exposat anteriorment, resolc:  
  
Primer  
S'amplia el període de vigència de l'autorització del centre següent en els termes i condicions que a continuació s'especifiquen:  
  
  
Codi: 09421695  
Denominació genèrica del centre: Centre docent privat estranger  
Denominació específica del centre: Escuela La Travesía.  
Titular: Cultura y Educació La Travesía Espacio Educativo, SL.  
Domicili: carrer 577, número 23.  
Localitat: la Canyada - Paterna (460182)  
Província: València  
  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic fins al 26 de febrer de 2025:  
- Des de Nursery (3 a 4 anys) fins al curs Year 6 (10 a 11 anys) amb capacitat màxima per a 100 alumnes.  
  
Segon  
La present resolució tindrà efectes acadèmics a partir del curs 2021-2022 i fins al 26 de febrer de 2025. Haurà de ser inspeccionat i rebre carta d'acreditació abans de l'expiració d'aquest termini. Transcorregut aquest sense aportar a aquesta Conselleria certificat actualitzat, expedit per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les inscripcions corresponents en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 5 d'octubre de 2021.- El secretari autonòmic d'Educació i Formació Professional: Miguel Soler Gracia.